बिहार के बांका में पूजा के दौरान आग लगी, 16 लोग झुलसे
Breaking News Headlines Today, Pictures, Videos and More From Dainik Bhaskar (दैनिक भास्कर), narendra modi, rahul gandhi, amit shah, priyanka gandhi
बिहार के बांका में शनिवार शाम विश्वा पूजा के दौरान भीषण आग लग गई। इस घटना में 16 लोग झुलस गए हैं। सभी घायलों को गंभीर हालत में भागलपुर के मायागंज अस्पताल में भर्ती कराया गया है। मामला रजौन थाना क्षेत्र के गोपालपुर का है। घायलों को अस्पताल पहुंचाने के लिए एंबुलेंस बुलाया गया था, जो कम पड़ी गई। इसके बाद ग्रामीणों ने बाइक से कई घायलों को अस्पताल पहुंचाया है। पढ़ें पूरी खबर...
आज की अन्य बड़ी खबरें...
सेम सेक्स मैरिज पर सुनवाई करने वाली संवैधानिक पीठ के 5 जजों के नाम सामने आए, 18 अप्रैल को अगली तारीख
सेम सेक्स मैरिज मामले पर 5 जजों की संवैधानिक बेंच 18 अप्रैल को सुनवाई करेगी। शनिवार को इस बेंच में शामिल जजों के नाम सामने आ गए हैं। जिसमें सीजेआई डी वाई चंद्रचूड़, जस्टिस संजय किशन कौल, जस्टिस रवींद्र भट, जस्टिस हिमा कोहली और जस्टिस पीएस नरसिम्हा शामिल हैं। बता दें कि 13 मार्च को सुप्रीम कोर्ट ने केस संवैधानिक बेंच को ट्रांसफर कर दिया था।
शिवकाशी में पटाखा बनाने की फैक्ट्री में धमाका, 2 लोगों की मौत
तमिलनाडु के विरुधुनगर जिले के शिवकाशी में शनिवार को एक पटाखा बनाने की फैक्ट्री में धमाका हो गया। हादसे में दो लोगों की मौत हो गई।
सुप्रीम कोर्ट कॉलेजियम ने तीन ज्यूडिशियल अधिकारियों को दिल्ली हाईकोर्ट में जज बनाने की सिफारिश की
सुप्रीम कोर्ट कॉलेजियम ने केंद्र सरकार से तीन ज्यूडिशियल अधिकारियों को दिल्ली हाईकोर्ट में जज बनाने की सिफारिश की है। ये अधिकारी मनोज जैन, गिरीश कठापालिया और धर्मेश शर्मा हैं। दिल्ली हाईकोर्ट के चीफ जस्टिस और अन्य दो सीनियर जजों ने सुप्रीम कोर्ट कॉलेजियम से इन अधिकारियों को जज बनाने की रिकमंडेशन भेजी थी।
राहुल गांधी को RSS की मानहानि के मामले में राहत, महाराष्ट्र की कोर्ट में पेश होने से छूट मिली
महाराष्ट्र के ठाणे जिले की एक कोर्ट ने शनिवार को कांग्रेस नेता राहुल गांधी को बड़ी राहत दी है। कोर्ट ने RSS की मानहानि के एक मामले में उन्हें कोर्ट में पेश होने से छूट दी है। भिवंडी के फर्स्ट क्लास ज्यूडिशियल मजिस्ट्रेट सी वाडीकर ने राहुल के वकील नारायण अय्यर की एप्लीकेशन पर सुनवाई करते हुए ये राहत दी।
श्रद्धा मर्डर केस में आफताब पर लगे आरोपों पर 29 अप्रैल को अगली सुनवाई
दिल्ली के साकेत कोर्ट में आज श्रद्धा मर्डर केस में आफताब पूनावाला के खिलाफ आरोपों पर बहस पूरी हो गई। आफताब पर लगे आरोपों पर 29 अप्रैल को अगली सुनवाई होगी। आफताब ने मई 2022 में अपनी लिव इन पार्टनर श्रद्धा वालकर की गला घोंटकर हत्या कर दी थी। बाद में उसके शरीर के 35 टुकड़े कर फ्रिज में रखे। फिर उन्हें जंगल में फेंक दिया। दिल्ली पुलिस ने 12 नवंबर 2022 को उसे गिरफ्तार किया था। 24 जनवरी को पुलिस ने इस मामले में आफताब के खिलाफ 6,629 पन्नों की चार्जशीट दाखिल की थी।
कर्नाटक विधानसभा चुनाव के लिए कांग्रेस ने 43 कैंडिडेट्स की तीसरी लिस्ट जारी की
कर्नाटक विधानसभा चुनाव के लिए कांग्रेस ने 43 कैंडिडेट्स की तीसरी लिस्ट जारी कर दी। अथानी सीट से पूर्व डिप्टी सीएम लक्ष्मण सावदी को टिकट मिला। वहीं कोलार सीट से कोथूर जी मंजूनाथ को टिकट दिया गया है।
कर्नाटक CM बोम्मई ने शिगगांव से नामांकन दाखिल किया; टिकट नहीं मिला तो कांग्रेस-BJP के दो नेताओं ने JDS जॉइन की
कर्नाटक के मुख्यमंत्री बसवराज बोम्मई ने आगामी विधानसभा चुनाव के लिए शिगगांव विधानसभा क्षेत्र से नामांकन दाखिल कर दिया है। उधर, बागलकोट से कांग्रेस नेता देवराज पाटिल और कर्नाटक के पूर्व सीएम बीएस येदियुरप्पा के करीबी सहयोगी रहे बीजेपी नेता एनआर संतोष ने एचडी कुमारस्वामी की मौजूदगी में जेडीएस जॉइन कर ली है। संतोष, अरासिकेरे से टिकट नहीं मिलने से नाराज थे, इसलिए उन्होंने कुमारस्वामी की पार्टी JDS जॉइन कर ली।
विंडशील्ड फटी, सऊदी एयरलाइंस के कार्गो प्लेन की कोलकाता में इमरजेंसी लैंडिंग
सऊदी एयरलाइंस के कार्गो विमान की विंडशील्ड फटने के बाद फ्लाइट की कोलकाता एयरपोर्ट पर इमरजेंसी लैंडिंग करनी पड़ी। फ्लाइट दोपहर 12:02 बजे लैंड हुई।
दिल्ली में बीजेपी नेता सुरेंद्र मटियाला की गोली मारकर हत्या
दिल्ली के द्वारका में बिंदापुर थाना क्षेत्र में भाजपा नेता सुरेंद्र मटियाला की हत्या कर दी गई। मटियाला रोड में बने ऑफिस में शुक्रवार शाम दो अज्ञात बदमाश आए और अंधाधुंध फायरिंग शुरू कर दी। मृतक के चचेरे भाई राम सिंह के मुताबिक सुरेंद्र को 5 गोलियां लगी थीं। उन्हें हॉस्पिटल ले गए लेकिन तब तक उनकी मौत हो चुकी थी।
बिहार के मोतिहारी में जहरीली शराब पीने से 5 की मौत, 12 लोग बीमार
बिहार के मोतिहारी जिले में जहरीली शराब पीने से पांच लोगों की मौत हो गई। सभी मोतिहारी जिले के लक्ष्मीपुर गांव के रहने वाले थे। वहीं 12 अन्य लोगों ने भी स्वास्थ्य समस्याओं की शिकायत की थी। जिसके बाद उन्हें अस्पताल में भर्ती कराया गया है।
कर्नाटक में कार और बस की टक्कर, चार लोगों की मौत
कर्नाटक के हिरेहल्ली में एक कार और बस की टक्कर हो गई। हादसे में कार सवार चार लोगों की मौके पर ही मौत हो गई। पुलिस के मुताबिक हादसा हिरेहल्ली के पास नेशनल हाईवे 48 पर हुआ। बताया जा रहा है कि कार बेंगलुरु से तुमकुर जा रही थी। तभी बस और कार में टक्कर हो गई। वहीं मामला दर्ज कर लिया गया है और आगे की जांच कर रही है।
UP के पीलीभीत में 10 लाख की अवैध शराब बरामद, भाजपा नेता समेत दो गिरफ्तार
यूपी के पीलीभीत जिले में 10 लाख रुपए की अवैध शराब बरामद की गई है। मामले में भाजपा नेता समेत दो लोगों को गिरफ्तार किया गया। पुलिस ने शुक्रवार को यह जानकारी दी।
भाजपा के जिलाध्यक्ष ने कहा कि जांच-पड़ताल के बाद तथ्यों के आधार पर संबंधित नेता के खिलाफ कार्रवाई की जाएगी।
स्पेन में शख्स ने 230 फीट गहरी गुफा में अकेले बिताए 500 दिन, रिकॉर्ड बना 
स्पेन की 50 साल की बीएट्रीज फ्लेमिनी ने 500 दिनों तक 230 फीट गहरी और अंधेरी गुफा में अकेले रहने का रिकॉर्ड बनाया है। 21 नवंबर 2021 को वह गुफा में पहुंची थीं। यहां उन्होंने दो जन्मदिन भी मनाए। उनकी सुरक्षा के लिए दो कैमरे लगाए गए थे।
अखिलेश बोले- 2024 में विपक्षी दलों से गठबंधन कर सकती है सपा
यूपी के पूर्व मुख्यमंत्री अखिलेश यादव ने कहा कि 2024 के लोकसभा चुनाव में BJP से मुकाबला करने के लिए सपा विपक्षी दलों से गठबंधन कर सकती है। इसके साथ ही उन्होंने कहा कि कांग्रेस को भाजपा से लड़ने के लिए क्षेत्रीय दलों के साथ आना चाहिए।